KLM West-Indisch Bedrijf

E West-Indisch Bedrijf (WIB) tabata un divishon di e linea aereo hulandes, KLM, ku for di 1934 te 1964 a opera buelonan komersial den Antias Hulandes, Sürnam i paisnan bisiña.

 Historia 
Su inisio a wòrdu hasi posibel pa medio di e kompromiso di Servisio Postal di Hulanda (PTT) ku a ofres'é un kontrat lukrativo pa transporta post pa e teritorionan kolonial hulandes. E promé buelo di post for di Hulanda pa Kòrsou ku e avion Snip riba 22 di desèmber 1934 a marka e punto di kuminsamentu di e empresa aki. thumb|left|200px|Avion PJ-AIS Snip 

Na Kòrsou Snip, un avion tipo Fokker F.XVIII, ta bira e promé avion di e flota di WIB. Su registrashon ta wòrdu kambia pa PJ-AIS. Un di dos Fokker F.XVIII, PH-AIO Oehoe, ta wòrdu transportá ku barku pa Kòrsou unda e ta haya e registrashon PJ-AIO. Despues di un aksidente e avion Oehoe mester a regresa Amsterdam pa mantenshon i na su regreso a haya e nòmber Oriol. Dia 9 di mei 1935 Oriol tabata e promé avion komersial ku a baha na Boneiru. Desde 1992 e kabina di piloto ku e motor di Snip ta wòrdu ekshibí den Museo di Kòrsou. thumb|220px|Prinsesa Juliana na yegada na Sürnam na 1943 ku PJ-AIM Meeuw 

Na promé instante WIB tabata bula prinsipalmente for di Willemstad pa Aruba (e promé buelo 19 di yanüari 1935) i Venezuela i Jamaica den kooperashon ku Koninklijke Nederlandse Stoomvaart Maatschappij (KNSM). Ta te despues di Guera Mundial II ku a tuma lugá un buelo regular Amsterdam-Kòrsou. Guera Mundial II mes tabata di gran importansia pa WIB, ku a bira un transportadó importante pa e refinerianan di petroleo na Aruba, Lago i Eagle, i tabata un di e aerolíneanan di mas mihó funshonamentu den e tempu ey.

Na 1964 West-Indisch Bedrijf a bira Antilliaanse Luchtvaart Maatschappij (ALM), di kua pais Antias Hulandes a bira akshonista mayoritario (96%)Agustin Vrolijk, Air Transport in the Caribbean Cooperation among Governments and among airlines, McGill University, Montreal (november 1986)

by i ko-propietario.

Fleta
KLM West-Indisch Bedrijf tabata operá ku e siguiente avionnan:

Tipo di avionTotalIntrodusíRetiráRemarkeConvair CV-340919531964Douglas C-47 Skytrain1019461960Douglas C-54 Skymaster819461954Douglas DC-5219501951Douglas DC-6719571963Fokker F.VIII219371939Fokker F.XVIII219351938 PJ-AIS Snip <br/ > PJ-AIO OriolLockheed Model 12 Electra Junior119441945Lockheed Model 14 Super Electra419381948 PJ-AIK Kolibrie <br/ > PJ-AIM Meeuw <br/ > PJ-AIP Parkiet <br/ > PJ-AIT TroepialLockheed Model 18 Lodestar219431948

 Literatura 
 Leonard F. Bouman,  KLM's Caribbean Decade : The Story of the Operations of Royal Dutch Airlines in the West Indies since December 1934, 1944

 Link eksterno 
 Curassow - Curaçao Island from KLM to DCA

Category:Aviashon
Category:Karibe Hulandes